Jeg er målløs. Kan ikke få lov til at tale med en som kan tage beslutninger - man bliver ved med at løbe panden mod muren. Så her kommer et længere klagebrev.

--------------------------------------------------

Klagepunkt nr. 1 

Vi modtager et brev fra jer dateret d. 21. juni 2016 om at vi har opsagt vores TV-pakke, og at ændringerne træder i kraft 5. juli 2016.

Vi kontakter kundeservice d. 27/6 for at informere om, at vi ikke har opsagt noget. X fra kundeservice mener simpelthen at det er en IT-fejl, men han kan ikke rigtig gøre andet end at sende mig videre til opsigelsesafdelingen, hvor de så kan stoppe opsigelsen. Jeg får fat i Y, som vil gå ind og stoppe opsigelsen og sørge for at alle ændringer ville blive annulleret. Det lød jo fint.

Den 5. juli 2016 står vi uden vores fuldpakke med bland selv :(

Jeg kontakter igen kundeservice, hvor jeg bliver videresendt til Y, som jo tidligere havde sagt at det problem skulle han nok løse. Han vasker sine hænder og sender mig tilbage til kundeservice, hvor jeg får fat i Z. Hun informerer om at ændringerne/opsigelsen ikke kan annulleres, og at hun opretter en ticket til den afdeling, som skal få tv-pakken til at køre hos os igen. Jeg bliver gjort opmærksom på at den afdeling altså har travlt så der kan godt gå noget tid, 2-3 uger er en reel tidshorisont, og hvis de ikke kan fikse det, så må de jo have en tekniker ud (ja, så går der jo nok et par ekstra uger).

Hvad foregår der?
	- I laver en fejl, jeg har intet opsagt
	- Jeg kontakter jer og gør jer opmærksom på fejlen
	- I siger I retter den
	- I retter den ikke
	- Jeg skal vente flere uger på at I retter op på den 

Fejlen er jeres! Fiks det nu.

Og så som om det ikke er nok, så hæver I d. 01.07.2016 penge for Yousee Plus + Bland selv for perioden 01.07.16-30.09.16 ... hvad sker der? I følge jer har vi jo opsagt pakken pr. 05.07.2016 - hvordan kan I så overhovedet finde på at hæve penge for en periode der går 3 måneder frem?



Klagepunkt nr. 2 

I 2015 flytter vi vores TV abonnement over fra mit navn til min kærestes.

I formår af den ene eller anden grund ikke at lukke ned for min konto. Derfor bliver jeg ved med at få regninger, som automatisk blev trukket over betalingsservice. 

Da jeg finder ud af dette kontakter jeg jer. I erkender fejlen og tilbagefører pengene. Denne kreditnota er udskrevet d. 26.02.2016. Jeg forventer nu (selvfølgelig) at kontoen er lukket.

Den 30.06.2016 trækker I 1.243,65 kr. via betalingsservice. Hvad sker der? I har tilsyneladende ikke styr på noget inden hos jer.

DET SØRGELIG FAKTUM:
Lige nu har jeg betalt 2 x for TV i perioden 01.07.2016-30.09.2016
Men jeg kan ikke se mine kanaler, for dem har I lukket?!?
Kan I selv se hvor langt ude dette virker?


Både i går og i dag har jeg haft kontakt med en fra regningsservice. Jeg har ikke talt pænt til hende (det beklager jeg). Jeg misunder virkelig ikke deres job. Deres hænder er jo bundet, de har i følge dem selv ikke lov til at gøre nogen som helst ting. Jeg har bedt om at tale med en leder/chef, en som faktisk er beslutningstager ... men sjovt nok, sådan en må de heller ikke viderestille til.

Når tingene kører er der ingen kritik af Yousee, det øjeblik der opstår et problem (og oven i købet et problem skabt af jer) - så er der bare ingen hjælp at hente. Hvordan kan I stå inde for det? Som kunde bliver man bare så sindssygt frustreret ...